**numai tu**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poţi să-mi dizolvi

existenţialo

matinal şi atât de precoce

claustrofobia

cu ştrampii tăi

prea lycra

să rămână credibili întregi

în ascensorul acesta nebun

dinspre moarte

spre viaţă

în care m-ai azvârlit

placat aproape disperată

din dragoste

să mă faci eseu antologic

chiar în buturile

şi sub nasul rivalei

de la parter

devenită brusc

spectatoare cu degetul înţepenit

pe un buton replay nefuncţionabil

doar tu citadină vestală

mă puteai reinventa

croşeta din resturile minţii mele

decăzute

abandonate într-un demisol

predestinat să mă urci

furioasă

dar atât de tandră

pe terasa inimii tale

la o cafea cu frişcă şi un pişcot

iubito

despleteşte-mi puţin buzele

să te pot şopti

în sfârşit fericit